Държавен вестник, бр. 34, 2011 г., стр. 17

БРОЙ  34	
Д Ъ Р Ж А В Е Н  В Е С Т Н И К 	
СТР.  17  
Г л а в а  т р е т а
КЛАСИФИЦИРАНЕ И ПРЕДСТАВЯНЕ 
НА ЕКОЛОГИЧНОТО СЪСТОЯНИЕ
Раздел I
Сравнимост на резултатите от биологичния 
мониторинг
Чл. 17. (1) Басейновите дирекции и Изпъл­
нителната агенция по околната среда (ИАОС) 
създават система за мониторинг за оценка на 
стойностите на биологичните елементи за 
качество, определени за всяка категория по­
върхностни води или за силно модифицирани 
и изкуствени повърхностни водни тела. Сис­
темата се основава на определени биологични 
видове или групи биологични видове, които 
са представителни за качествения елемент 
като цяло. 
(2) Резултатите от системата по ал. 1 се 
изразяват като екологичното качество с цел 
класификация на екологичното състояние. 
Тези отношения представят съотношението 
между стойностите на биологични параметри, 
които се наблюдават в дадено повърхностно 
водно тяло, и стойностите на тези параметри 
за референтните условия, отнасящи се за съ­
щия тип тяло. Съотношението трябва да се 
изразява като числена стойност между нула 
и едно. Много добро екологично състояние се 
посочва чрез стойности, близки до единица, 
а много лошото екологично състояние – чрез 
стойности, близки до нула.
(3) Скалата на всяко съотношение по ал. 2 
за всяка категория повърхностни води е разде­
лена на 5 класа от много добро до много лошо 
екологично състояние, както са определени 
в приложението „Нормативни дефиниции на 
класификациите за екологичното състояние“ 
към наредбата по чл. 135, ал. 1, т. 9 ЗВ. За 
всяка една от границите между класовете се 
определя числена стойност. Числените стой­
ности за границата между класовете за много 
добро и добро и за границата между добро и 
умерено екологично състояние за еднаквите 
типове водни тела в съответните екорегиони се 
определят чрез интеркалибрация с участието 
на страните от Европейския съюз по ред и 
начин, определени от Европейската комисия.
(4) За силно модифицираните или изкуст­
вените водни обекти при прилагане на проце­
дурата по ал. 2 и 3 отпратките за екологичен 
статус се считат за отпратки към екологичен 
потенциал.
(5) Интеркалибрацията осигурява уста­
новяването на границите по ал. 3 съобразно 
нормативните дефиниции, посочени в наред­
бата по чл. 135, ал. 1, т. 9 ЗВ.
(6) Интеркалибрацията определя редица 
места във всеки екорегион, които образуват 
мрежа за интеркалибрация. Мрежата се със­
тои от места, избрани между редица типове 
повърхностни водни тела, каквито съществуват 
във всеки екорегион.
(7) За всеки избран тип повърхностно водно 
тяло мрежата по ал. 6 се състои от най-малко 
две места, съответстващи на границата между 
нормативните дефиниции за много добро и 
добро състояние, и най-малко две места, съот­
ветстващи на границата между нормативните 
дефиниции за добро и умерено състояние.
 (8) Местата по ал. 6 се избират чрез 
експертна оценка, направена въз основа на 
съвместни проверки между представители на 
компетентните органи по ал. 1 и компетент­
ните органи на останалите държави членки, 
участващи в процеса на интеркалибрация, 
както и въз основа на всичката останала 
налична информация. 
(9) Мониторинговата система по ал. 1 се 
прилага и за местата от мрежата за интер­
калибрация по ал. 6, които се намират в 
екорегиона и представляват тип повърхностно 
водно тяло, за което ще се прилага монито­
ринговата система. Резултатите от това при­
лагане се използват за задаване на цифровите 
стойности за съответните граници за класове 
в мониторинговата система.
Раздел II
Представяне на резултатите от мониторинга 
и класифициране на екологичното състояние 
и екологичния потенциал
Чл. 18. (1) За категориите повърхност­
ни води класифицирането на екологичното 
състояние на водно тяло се определя чрез 
по-лошата от стойностите на резултатите от 
биологичния и физико-химичния монито­
ринг за съответните елементи за качество, 
класифицирани съгласно първата колона на 
таблицата в приложение № 3. Басейновите 
дирекции съставят карти за всеки район за 
басейново управление, на които е отразено 
класифицирането на екологичното състояние 
на всяко водно тяло чрез цветово обозначе­
ние съгласно втората колона на таблицата в 
приложение № 3.
(2) За силно модифицираните и изкуствени­
те водни тела класифицирането на екологичния 
потенциал на водните тела се представя чрез 
по-лошата от стойностите на резултатите от 
биологичния и физико-химичния монито­
ринг за съответните елементи за качество, 
класифицирани съгласно първата колона на 
таблицата в приложение № 4. Басейновите 
дирекции съставят карти за всеки район за 
басейново управление, на които е отразено 
класифицирането на екологичния потенциал 
на всяко водно тяло чрез цветово обозначе­
ние по отношение на изкуствените водни 
тела съгласно втората колона на таблицата в